Noorema põlvkonna mehena võimaluse MK-sarja taset nuusutada saanud Steptšenko sõit nurjus tormistes tingimustes täielikult. Vaid kolm meest kogu võistluse  peale näitas tast viletsamat aega. Kui oleks Steptšenko asemel sõitnud keegi - või ta ise - näiteks sama hästi kui Viks, meie tiimi tugevuselt kolmas lüli, olnuks kaotus sakslastele 2.10. Seega saanuks Lessing üle kümne sekundi lõõtsutada, enne kui eile teise-kolmanda koha saanud Tšehhi ja Norra ankrumehed Michal Slesinger ja Ole Einar Björndalen finišisse oleks tuisanud.